**HR-BA-ME415 - RACE**

Puni naziv: **RACE FOR LIFE**

Prioritetna osa (PA): **1 - Jačanje kvaliteta usluga u sektoru javnog zdravlja i socijalne zaštite** Specifični cilj: **Poboljšati kvalitet usluga u oblasti javnog zdravlja i socijalne zaštite u prekograničnom području**

Trajanje: **24 mjeseca** (**15.2.2020. – 14.2.2022.)**

Ukupan budžet: **940.443,29 EUR**

EU kofinansiranje: **799.376,78 EUR**

Vodeći partner: **Dom zdravlja Mostar (BA)**

Projektni partneri: **Zavod za hitnu medicinu Zagrebačke županije (HR), Zavod za hitnu medicinsku pomoć Crne Gore (ME)**

**-------------------------------------------------------------------------------------------------------------------------------**

Glavni cilj projekta odnosi se na povećanje dostupnosti i kvaliteta usluga hitne medicinske pomoći kroz prekograničnu saradnju, te pružanje okvira za inovativniji i fleksibilniji način djelovanja u slučaju masovnih nesreća u prekograničnom području. Fokus projekta je i na izgradnji kapaciteta ključnih aktera za reagovanje u vanrednim situacijama koje zahtijevaju intervencije prve pomoći ugroženom stanovništvu.

Rezultati projekta će se ogledati u poboljšanju kvaliteta usluga hitne medicinske pomoći, obuci nemedicinskog osoblja za pružanje prve pomoći, medicinskoj obuci za vanredne situacije, te unapređenju saradnje u kriznim situacijama u slučaju elementarnih nepogoda ili većih nesreća.

U cilju unapređenja sopstvenih tehničkih kapaciteta, Zavod za hitnu medicinsku pomoć Crne Gore nabaviće 3 vozila hitne pomoći, te 20 automatizovanih vanjskih defibrilatora koji će biti postavljeni na javnim mjestima (tržnim centrima, sportskim objektima itd.). U cilju jačanja kapaciteta medicinskog osoblja i informisanja građana, u okviru projekta će biti sprovedene obuke na temu reanimacije osnovnih vitalnih funkcija, te njege traumatizovanih pacijenata. Dodatno, Zavod će učestvovati u izradi „Jedinstvenog protokola u slučaju masovnih nesreća“ i propratnim vježbama za primjenu Protokola.