**HR-BA-ME355 - FORTITUDE**

Puni naziv: **Historic Fortresses Intensifying Cross-Border Tourism Development**

Prioritetna osa (PO):  **3 – Doprinos razvoju turizma i očuvanje kulturnog i prirodnog nasljeđa**

Specifični cilj: **3.1. – Jačati i učiniti raznovrsnijom turističku ponudu kroz prekogranične pristupe i omogućiti bolje upravljanje i održivo korišćenje kulturnog i prirodnog nasljeđa**

Trajanje projekta: **24 mjeseca** (01.03.2020.-28.02.2022.)

Ukupan budžet: **1.618.438,72 EUR**

EU kofinansiranje: **1.375.672,89 EUR**

Vodeći partner: **Javna ustanova u kulturi Tvrđava kulture Šibenik (HR)**

Projektni partneri: **Grad Banja Luka (BA), Grad Karlovac (HR), Opština Herceg Novi, Opština Bar (ME)**

**-------------------------------------------------------------------------------------------------------------------------------**

Osnovni cilj projekta odnosi se na razvijanje i unapređenje turističkih sadržaja na istorijskim tvrđavama, kao i organizovanje zajedničkih kulturnih događaja, koji će doprinijeti turističkoj atraktivnosti programskog područja i povećati broj posjetilaca izvan sezone.

Očekivani rezultati projekta uključuju unapređenje centara za posjetioce na tvrđavama u 5 gradova (tvrđava sv. Mihovila u Šibeniku, Kastel u Banja Luci, Stari grad Dubovac u Karlovcu, Stari Bar u Baru i Forte Mare u Herceg Novom), uspostavljanje turističkih ruta za razgledanje tvrđava, organizovanje zajedničke manifestacije „Noć tvrđava“, te edukaciju osoblja za upravljanje kulturnom baštinom. Centri za posjetioce biće opremljeni multimedijalnim sadržajima za interpretaciju kulturne baštine, a u cilju pružanja kvalitetnijih usluga posjetiocima, predviđena je i instalacija interaktivnih digitalnih kioska.

Opština Herceg Novi na tvrđavi Forte Mare i Opština Bar u Starom Baru, organizovaće manifestaciju „Noć tvrđava“ , i za potrebe događaja nabaviće i instalirati odgovarajuću audio i svjetlosnu opremu, opremu za scenske objekte, projektore za 3D mapiranje (Forte Mare), te 3D naočari za proširenu stvarnost (Stari Bar). Projektom je predviđeno opremanje oba Centra za posjetioce (namještaj i IT oprema) i postavljanje interaktivnih digitalnih kioska. Dodatno, predviđena je i izrada 3D modela i mape Starog Bara.