**HR-BA-ME 339 - I.N.G.R.I.D.**

Puni naziv: **Development of Energy Efficiency Sustainable Network of Cities and Municipalities in Cross Border Area**

Prioritetna osa (PO): **2 – Zaštita životne sredine i prirode, unapređenje prevencije rizika i promocija održive energije i energetske efikasnosti**

Specifični cilj: **2.2. –** **Promocija korišćenja obnovljivih izvora energije i energetske efikasnosti**

Trajanje: **26 mjeseci**  **(15.2.2020. – 14.2.2022.)**

Ukupan budžet: **935.870,15 EUR**

EU sufinansiranje: **795.489,61 EUR**

Vodeći partner: **Općina Krnjak** **(HR)**

Projektni partneri: **Grad Hrvatska Kostajnica (HR),** **Opština Velika Kladuša (BA), Glavni grad Podgorica (ME)**

**-------------------------------------------------------------------------------------------------------------------------------**

Glavni cilj projekta je promocija korišćenja obnovljivih izvora energije kroz investicije u javne zgrade, edukaciju i informisanje lokalnih zajednica prekograničnog područja o održivom energetskom razvoju.

Rezultati projekta uključuju pilot projekte ugradnje fotosolarnih panela, koji predstavljaju primjer efikasnog korišćenja energije i smanjenja emisije štetnih zagađivača u vazduh. U okviru projekta će biti uspostavljene i opremljene lokalne kancelarije koje će se baviti pitanjem energetske efikasnosti, i kroz zajedničke edukativne aktivnosti unapređivaće kapacitete lokalnih zajednica.

Na upravnu zgradu Glavnog grada Podgorice biće postavljena nova hidro i termo izolacija, fotosolarni paneli površine 80,9 m2 i instalirane snage od 15,8 kWh, čime će se osigurati značajna ušteda u potrošnji energije. Uz to će biti postavljeno i 7 pametnih klupa, koje će osim promotivne, imati i praktičnu i edukativnu svrhu (dopuna telefona, info panel sa informacijama o obnovljivim izvorima energije i energetskoj efikasnosti). Zahvaljujući sredstvima koja su opredijeljena kroz projekat, Glavni grad će uspostaviti i opremiti Kancelariju za pitanja energetske efikasnosti i korišćenje obnovljivih izvora energije, koja će se baviti edukacijom ciljnih grupa i unapređenjem kapaciteta lokalne zajednice o pitanju energetske efikasnosti i korišćenje obnovljivih izvora energije.